
Σύσταση Τριμελούς Επιτροπής ελέγχου κινηματογρα¬ 
φικών αιθουσών ως προς την προβολή ελληνικών 

Χορήγηση άδειας ίδρυσης και λειτουργίας Ωδείου, στο 

Χαρακτηρισμός ως ιστορικού διατηρητέου μνημείου 

1, Μέτρο 1.4.10 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΝΙΚΟ ΚΑΙ ΠΟΛΙΤΙΣΤΙΚΟ ΙΔΡΥΜΑ 
ΤΡΥΦΩΝΟΣ ΘΑΛΑΣΣΙΝΟΥ ΤΟΥ ΠΑΝΑΓΙΩΤΗ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη. 

1. Την αριθ. 1104/28.6.1993 πράξη της Συμβολαιογρά¬ 
φου Αθηνών Ανθούλας θεοδώρου Γιαννημάρα, όπως τρο¬ 
ποποιήθηκε και συμπληρώθηκε με την αριθ. 1503/ 
12.4.1994 πράξη της ίδιας Συμβολαιογράφου, με την 
οποία συστήθηκε κοινωφελές ίδρυμα με την επωνυμία 
«ΚΟΙΝΩΝΙΚΟ ΚΑΙ ΠΟΛΙΤΙΣΤΙΚΟ ΙΔΡΥΜΑ ΤΡΥΦΩΝΟΣ 
ΘΑΛΑΣΣΙΝΟΥ ΤΟΥ ΠΑΝΑΓΙΩΤΗ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 109 και 110 του Αστικού Κώδικα. 

3. Την από 24.5.94 γνωμοδότηση του Συμβουλίου Εθνι¬ 
κών Κληρ/των. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (154 Β'). 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΟΙΝΩΝΙΚΟ ΚΑΙ ΠΟΛΙΤΙΣΤΙΚΟ 
ΙΔΡΥΜΑ ΤΡΥΦΩΝΟΣ ΘΑΛΑΣΣΙΝΟΥ ΤΟΥ ΠΑΝΑΓΙΩΤΗ», 
η οποία έγινε από τον Τρύφωνα θαλασσινό του Παναγιώτη 
με την αριθ. 1104/28.6.1993 πράξη της Συμβολαιογρά¬ 
φου Αθηνών Ανθούλας θεοδώρου Γ ιαννημάρα, όπως τρο¬ 
ποποιήθηκε και συμπληρώθηκε με την αριθ. 1503/ 
12.4.1994 πράξη της ίδιας Συμβολαιογράφου. 

Το ίδρυμα τούτο αποτελεί νομικά πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Πολιτισμού και διέπεται από τις δια¬ 
τάξεις των παραπάνω συστατικών του πράξεων, του παρα¬ 
κάτω οργανισμού, του ΑΝ 2039/1939 και των διαταγμά¬ 
των που εκδόθηκαν ή θα εκδοθούν, σε εκτέλεση του νό- 

μου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΟΙΝΩΝΙΚΟ ΚΑΙ ΠΟΛΙΤΙΣΤΙΚΟ 
ΙΔΡΥΜΑ ΤΡΥΦΩΝΟΣ ΘΑΛΑΣΣΙΝΟΥ ΤΟΥ ΠΑΝΑΓΙ¬ 
ΩΤΗ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΚΟΙΝΩ¬ 
ΝΙΚΟ ΚΑΙ ΠΟΛΙΤΙΣΤΙΚΟ ΙΔΡΥΜΑ ΤΡΥΦΩΝΟΣ ΘΑΛΑΣΣΙ¬ 
ΝΟΥ ΤΟΥ ΠΑΝΑΓΙΩΤΗ», που συστήθηκε από τον Τρύ- 
φωνα θαλασσινό του Παναγιώτη με την 1104/28.6.1993 
πράξη της Συμβολαιογράφου Αθηνών Ανθούλας θεοδώ¬ 
ρου Γιαννημάρα, όπως τροποποιήθηκε και συμπληρώθηκε 
με την αριθ. 1503/12.4.1994 πράξη της ίδιας Συμβολαιο¬ 
γράφου, αποτελεί νομικό πρόσωπο ιδιωτικού δικαίου και 
διέπεται από τις διατάξεις των παραπάνω συστατικών 
πράξεων, του παρόντος οργανισμού, του Α.Ν. 2039/ 
1939, όπως κάθε φορά ισχύει ο νόμος αυτός και των δια¬ 
ταγμάτων που εκδόθηκάν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2. 

Σκοπός. 

Σκοπός του ιδρύματος είναι: 

Η δημιουργία ενός μουσικοχορευτικού ομίλου στην Κοι¬ 
νότητα Βυτίνας Γορτυνίας προς προαγωγή και διατήρηση 
της πολιτιστικής κληρονομιάς της περιοχής και ιδιαίτερα 
των παραδοσιακών χορών και μουσικής, με τη διοργάνωση 
μουσικών και χορευτικών εκδηλώσεων προς τέρψη και 
ψυχαγωγία των κατοίκων της Κοινότητας Βυτίνας και των 
γύρωθεν περιοχών. 

Άρθρο 3. 

Περιουσία - Πόροι. 

1. Περιουσία του ιδρύματος αποτελεί: 

α) Το ποσό των τριών εκατομμυρίων (3.000.000) δραχ¬ 
μών και 

β) Το ποσό των δύο εκατομμυρίων (2.000.000) δραχ¬ 
μών το οποίο θα προσφέρει κατ’ έτος ο ιδρυτής. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμ¬ 
βούλιο, που αποτελείται από τους: 


α) Τρύφωνα θαλασσινό του Παναγιώτη, Πρόεδρο 
β) Ηλία θαλασσινό του Παναγιώτη, Αντιπρόεδρο 
γ) Φώτιο Κανακόπουλο του θεοδώρου, Γ ενικό Γ ραμμα- 
τέα 

δ) Παναγιώτη Στρουσόπουλο του Ομήρου, Ταμία και 
ε) Μαριγώ Χα Ομήρου Στρουσοπούλου, Μέλος. 

2. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση του 
ιδρυτή και Προέδρου του Διοικητικού Συμβουλίου σύμ¬ 
φωνα με τις διατάξεις του άρθρου 99 του Α.Ν. 2039/1939 
και σε περίπτωση παραίτησης έκπτωσης, ανικανότητας, 
θανάτου ή αντικατάστασης για οποιοδήποτε νόμιμο λόγο 
και του ίδιου η κενή θέση συμπληρώνεται με απόφαση των 
υπολοίπων μελών του Διοικητικού Συμβουλίου σύμφωνα 
με τις διατάξεις του αρ. 99 του Α.Ν. 2039/1939. 

3. Το Διοικητικό Συμβούλιο συνεδριάζει τακτικά κάθε 
μήνα και έκτακτα όποτε το ζητήσει ο Πρόεδρος ή δύο από 
τα μέλη του, με γραπτή αίτησή τους προς τον Πρόεδρο, 
πάντοτε όμως, έπειτα από πρόσκληση του Προέδρου, 
τρεις το λιγότερο ημέρες πριν από τη συνεδρίαση. 

4. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

5. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία του αριθμού των μελών του και σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

6. Σε περίπτωση που κάποιο μέλος του Διοικητικού 
Συμβουλίου, απουσιάζει αδικαιολόγητα από τέσσερις συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 2 του παρόντος άρθρου. 

7. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

8. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο- 

νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/1939 και του από 
20.12.1939 Β.Δ/τος (552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γενικό Γραμματέα, 
την ημερήσια διάταξη των θεμάτων που θα συζητηθούν, 
την οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό ή πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, το μεγαλύτερο σε ηλικία μέλος του Διοι¬ 
κητικού Συμβουλίου. 

Άρθρο 7. 

Αρμοδιότητες Γενικού Γραμματέα. 

1. Ο Γ ενικός Γ ραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γενικός Γραμματέας μπορεί, εφόσον κρίνεται αι¬ 
τιολογημένα απαραίτητο από το Διοικητικό Συμβούλιο 
(λόγω ειδικών συνθηκών), να βοηθείται από υπάλληλο του 
ιδρύματος, ή άλλο μέλος του Διοικητικού Συμβουλίου, την 
ευθύνη όμως για τις ενέργειες τούτου φέρει πάντοτε ο 
ίδιος. 

3. Το Γενικό Γραμματέα, όταν απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου που 
ορίζεται με απόφαση του προέδρου του Ιδρύματος. 

Άρθρο 8. 

Αρμοδιότητες Ταμία. 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

στ) Ορισμένες από τις αρμοδιότητες του ταμία δύνανται 
κατόπιν απόφασης του Διοικητικού Συμβουλίου να ανατε¬ 
θούν σε άλλο μέλος αυτού, την ευθύνη όμως για τις ενέρ¬ 
γειες αυτού φέρει πάντοτε ο ίδιος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση του Προέδρου του Ιδρύματος. 

Άρθρο 9. 

Οικονομική διαχείριση. 

1. Η οικονομική διαχείριση του Ιδρύματος περιλαμβάνει 
ετήσια περίοδο η οποία αρχίζει την 1 η Ιανουάριου και λή¬ 
γει την 31η Δελεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ./τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο- 

νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (552/Α'). 

Αρθρο 10. 

Βιβλία και Στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης του σκοπού του. 

Αρθρο 11. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού κώδικα, ύστερα από πρόταση του Διοικη¬ 
τικού Συμβουλίου αυτού. 

Αρθρο 12. 

Διάλυση του Ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Βυτίνας για τον ίδιο σκοπό. 

Στον Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του παρό¬ 
ντος διατάγματος. 

Μύκονος, 30 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΓΕΩΡΓΑΚΟΠΟΥΛΟΣ ΑΘΑΝΑΣΙΟΣ ΜΙΚΡΟΥΤΣΙΚΟΣ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΔΙΟΙΚ/Β/39123 (2) 

Σύσταση Τριμελούς Επιτροπής ελέγχου κινηματογραφι¬ 
κών αιθουσών ως προς την προβολή ελληνικών ταινιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το άρθρο 30 παρ. 6 του Ν. 2190/94 «Σύσταση ανε¬ 
ξάρτητης αρχής για επιλογή προσωπικού και ρύθμιση θε¬ 
μάτων Διοίκησης». 

2. Το αριθμ. 15/29.6.94 ΦΕΑ του Τμήματος Κινηματο¬ 


γράφου, 

3. Το άρθρο 27 του Ν. 2081 /92 και το γεγονός ότι από 
τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού, αποφασί¬ 
ζουμε: 

Συνιστούμε Επιτροπή ελέγχου κινηματογραφικών αι¬ 
θουσών ως προς την προβολή ελληνικών ταινιών. 

Η επιτροπή αποτελείται από τρεις υπαλλήλους του Τμή¬ 
ματος Κινηματογράφου, εκ των οποίων ο ένας πρέπει να 
κατέχει τον βαθμό Α'. 

Τα μέλη της Επιτροπής διορίζονται με μονοετή θητεία, 
με απόφαση του Υπουργού Πολιτισμού στην οποία ορίζε¬ 
ται ο Πρόεδρος και ο γραμματέας αυτής. Καθήκοντα 
γραμματέα μπορεί να ασκεί και μέλος της ανωτέρω Επι¬ 
τροπής. 

Έργο της Επιτροπής είναι ο έλεγχος των κινηματογρά¬ 
φων σε πανελλαδικό επίπεδο για την εξακρίβωση της 
προβολής ελληνικών ταινιών, προκειμένου να αποδοθεί το 
ανάλογο ποσοστό φόρου στους επιχειρηματίες αιθουσών 
προβολής, σύμφωνα με το άρθρο 29 του Ν. 1876/90. 

Η ανωτέρω Επιτροπή δύναται να πραγματοποιεί μέχρι 
δέκα (10) ελέγχους το μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 
-♦- 

Αριθ. ΥΠΠΟ/ΔΙΟΙΚ/Β/38002 (3) 

Τροποποίηση απόφασης ορισμού μελών του ΔΣ του ΕΚΚ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το άρθρο 23 του Ν. 1597/86 «Προστασία και ανά¬ 
πτυξη της Κινηματογραφικής Τέχνης κλπ.» 

2. Την αριθ. 49610/28.11.90 ΚΥΑ «Εξαίρεση από τον 
περιορισμό των τριών υπογραφών» (ΦΕΚ 743/Β/ 
29.11.90). 

3. Την 27405/15.6.94 (ΦΕΚ 469/Β/21.6.94) απόφασή 
μας «ορισμός μελών του ΔΣ του ΕΚΚ». 

4. Το αριθ. 33458/4.7.94 έγγραφο του τμήματος Κι ν/ 
φου, αποφασίζουμε: 

1. Τροποποιούμε την αριθ. 27405/15.6.94 απόφασή 
μας (ΦΕΚ 469/Β/21.6.94) με την οποία ορίσθηκαν τα 
μέλη του Διοικητικού Συμβουλίου του Ελληνικού Κέντρου 
Κιν/φου με θητεία, μέχρι 30.6.95, ορίζουμε ως μέλος του 
Διοικητικού Συμβουλίου, για το υπόλοιπο της θητείας του 
τον Πόνο Γλυκοφρύδη, σκηνοθέτη, με αναπληρωτή τον 
Περικλή Χούρσογλου, σκηνοθέτη σε αντικατάσταση των 
Πωλ Σκλάβου και Τάσου Ψαρρά, αντίστοιχα, οι οποίοι πα¬ 
ραιτήθηκαν. 

2. Κατά τα λοιπά ισχύει η 27405/15.6.94 (ΦΕΚ 469/Β/ 
21.6.94) όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

Αριθ. ΥΠΠΟ/ΔΙΛΑΠ/Γ/1551/39189 (4) 

Χαρακτηρισμός ως ιστορικού διατηρητέου μνημείου του 

θερινού κινηματογράφου ΟΡΦΕΑΣ επί της οδού Μι¬ 
χαήλ Αγγέλου και Πλατ. Πύρρου στα Ιωάννινα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) Του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τΑ/26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από Υπουργό 
Πολιτισμού και τους Προϊσταμένους Υπηρεσιών του ίδιου 
Υπουργείου (ΦΕΚ 210/τΒ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 12/5.5.94, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50, το θερινό κινηματογράφο ΟΡ¬ 
ΦΕΑΣ στις οδούς Μιχαήλ Αγγέλου και πλατείας Πύρρου 
στα Ιωάννινα, διότι είναι ο μόνος θερινός κινηματογράφος 
που απέμεινε στην πόλη, και αποτελεί σημείο αναφοράς 
για τους κατοίκους της. Βρίσκεται σε κεντρικό σημείο της 
πόλης όπου συγκεντρώνεται όλη η κοινωνική και πολιτι¬ 
στική κίνηση των Ιωαννίνων, ενώ πληροί τις προϋποθέσεις 
που είχαν τεθεί στο απόσπασμα πρακτικού 19/1.2.92 του 
Κεντρικού Συμβουλίου Νεωτέρων Μνημείων σχετικά με 
την ηλικία του κτιρίου, την ιστορικότητα και βιωσιμότητά 
του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 


Αριθ. ΥΠΠΟ/ΚΑΤΕΧΝ/Δ/27482 (5) 

Χορήγηση άδειας ίδρυσης και λειτουργίας Μουσικής Σχο¬ 
λής, στον Ιωάννη Τζαχρήστα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Τον Ν. 299/76 «περί ρυθμίσεως θεμάτων, αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ. «περί κυρώ- 
σεως του εσωτερικού κανονισμού του Ωδείου θεσ/ 
νίκης». 

5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπ/ 
σεως». 

6. Το άρθρο 41 του Ν. 159/86 «προστασία και ανάπτυξη 
της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την αριθμ. ΥΠΠΟ/ΓΝΟΣ/33992/31.8.87 απόφασή 
μας «προϋποθέσεις λειτουργίας τμήματος κλασσικής κι¬ 
θάρας» (ΦΕΚ 500/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
Υπογραφής «Με εντολή Υπουργού», στους Γεν. Γραμμα¬ 
τείς, Γεν. Δ/ντες, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 
987/Β/28.11.91). 

9. Το από 7.7.94 πρακτικό αυτοψίας, της Επιτροπής 
Ελέγχου Κτιρίων, Σχολών Χορού και Μουσικής, της 1ης 
Εφορείας Βυζαντινών Αρχ/των. 

10. Την από 15.6.94 αίτηση του Ιωάννη Τζαχρήστα, με 
τα συνημμένα δικαιολογητικά, αποφασίζουμε: 

1. Χορηγούμε στον Ιωάννη Τζαχρήστα, άδεια ίδρυσης 
και λειτουργίας Μουσικής Σχολής που θα στεγαστεί στο 
κτίριο, επί της οδού Δρυάδων 27, στο Γαλάτσι, και θα έχει 
επωνυμία «ΜΟΥΣΙΚΗ ΣΧΟΛΗ ΙΩΑΝΝΗ ΣΩΤΗΡΙΟΥ ΤΖΑ- 
ΧΡΗΣΤΑ». 

2. Η Μουσική Σχολή, θα λειτουργήσει τα τμήματα, ωδι¬ 
κής αρμονίας, αντίστιξης, φυγής, πληκτών, εγχόρδων, 
πνευστών, κλασσικής κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1994-95. 

Από τις διατάξεις αυτής της απόφασης, δεν προκαλείται 

δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/39110 (6) 

Χορήγηση άδειας ίδρυσης και λειτουργίας Ωδείου, στην 

Ομόρρυθμη Εταιρεία «Μερόπη Παπανικολάου και Σία 

Ο.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Τον Ν. 299/76 «περί ρυθμίσεως θεμάτων, αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ. «περί κυρώ- 
σεως του εσωτερικού κανονισμού του Ωδείου θεσ/ 
νίκης». 

5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπ/ 
σεως». 

6. Το άρθρο 41 του Ν. 1597/86 «προστασία και ανά¬ 
πτυξη της Κινηματογραφίας, και άλλες διατάξεις του 
Υπουργείου Πολιτισμού». 

7. Την αριθμ. ΥΠΠΟ/ΓΝΟΣ/33992/31.8.87 απόφασή 
μας «προϋποθέσεις λειτουργίας τμήματος κλασσικής κι¬ 
θάρας» (ΦΕΚ 500/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
Υπογραφής «Με εντολή Υπουργού», στους Γεν. Γραμμα¬ 
τείς, Γεν. Δ/ντες, Προϊσταμένους Δ/νσεων, Τμημάτων, 
Γ ραφείων, της Κ.Υ. του ΥΠΠΟ» (ΦΕΚ 987/ Β/ 28.11.91). 

9. Το από 13.7.94 πρακτικό αυτοψίας, της Δ/νσης Τε¬ 
χνικών Υπηρεσιών, την Νομαρχίας Ιωαννίνων. 

10. Την από 30.5.94 αίτηση της Φωτεινής Κοτσιάφτη, 
εκπροσώπου της Ο.Ε. με τα συνημμένα δικαιολογητικά, 
αποφασίζουμε: 

1. Χορηγούμε στην Ομόρρυθμη Εταιρεία «Μερόπη Πα- 
πανικολάου και Σία Ο.Ε.», άδεια ίδρυσης και λειτουργίας 
Ωδείου, που θα στεγαστεί στο κτίριο, επί της οδού Αραβα- 
τηνού, Τσιριγώτη και Κάννιγος, στα Ιωάννινα, και θα έχει 
επωνυμία: «ΑΡΙΣΤΟΤΕΛΕΙΟ ΩΔΕΙΟ ΑΘΗΝΩΝ». 

2. Το Ωδείο, θα λειτουργήσει τις εξής σχολές και τμή¬ 
ματα: 

Α. Σχολή Ανωτέρων θεωρητικών Μαθημάτων και Συν- 
θέσεως, με τμήματα: 

1. ωδικής 2. αρμονίας, 3. ενοργάνωσης, 4. αντίστιξης, 
5. φυγής. 

Β. Σχολή Ενοργάνου Μουσικής, με τμήματα: 

1. πληκτών, 2. εγχόρδων, 3. πνευστών, 4. κλασσικής κι¬ 
θάρας. 

Γ. Σχολή Μονωδίας, με τμήμα μονωδίας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1994-95. 

Από τις διατάξεις αυτής της απόφασης, δεν προκαλείται 

δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/39108 (7) 

Χορήγηση άδειας ίδρυσης και λειτουργίας Ωδείου, στο 
Πολιτιστικό Κοινότητας θέρμης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Τον Ν. 299/76 «περί ρυθμίσεως θεμάτων, αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ. «περί κυρώ- 
σεως του εσωτερικού κανονισμού του Ωδείου θεσ/ 
νίκης». 

5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπ/ 
σεως». 

6. Το άρθρο 41 του Ν. 1597/86 «προστασία και ανά¬ 
πτυξη της Κινηματογραφίας, και άλλες διατάξεις του 
Υπουργείου Πολιτισμού». 

7. Τις αποφάσεις αριθμ. ΥΠΠΟ/ΓΝΟΣ/33990/31.8.87 
«προϋποθέσεις λειτουργίας τμήματος κρουστών και ΥΠ- 
ΠΟ/33992/31.8.87» προϋποθέσεις λειτουργίας τμήμα¬ 
τος κλασσικής κιθάρας» (ΦΕΚ 500/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού.και δικαιώματος 
Υπογραφής «Με εντολή Υπουργού», στους Γεν. Γραμμα¬ 
τείς, Γεν. Δ/ντες, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 
987/Β/28.11.91). 

9. Την αριθμ. ΕΣ 47364/1983 «Σύσταση ίδιου νομικού 
προσώπου με το όνομα «Πολιτιστικό Κέντρο Κοινότητας 
θέρμης» στην Κοινότητα θέρμης (ΦΕΚ 76/Β/15.2.84). 

10. Το αριθμ. 13/21.12.83 απόσπασμα πρακτικού συ¬ 
νεδρίασης του Κοινοτικού Συμβουλίου θέρμης. 

11. Το από 28.7.93 πρακτικό αυτοψίας, της Δ/νσης 
Δευτεροβάθμιας Εκπ/σης, της Νομαρχίας θεσ/νίκης. 

12. Την από 27.4.90 αίτηση του Πολιτιστικού Κέντρου 
Κοινότητας θέρμης, με τα συνημμένα δικαιολογητικά, 
αποφασίζουμε: 

1. Χορηγούμε στο Πολιτιστικό Κέντρο Κοινότητας θέρ¬ 
μης, άδεια ίδρυσης και λειτουργίας Ωδείου, με την επωνυ¬ 
μία: «ΩΔΕΙΟ ΠΟΛΙΤΙΣΤΙΚΟΥ ΚΕΝΤΡΟΥ ΘΕΡΜΗΣ». 
ΑΡΙΣΤΟΤΕΛΕΙΟ ΩΔΕΙΟ ΑΘΗΝΩΝ». 

2. Το Ωδείο, θα λειτουργήσει τις εξής σχολές και τμή¬ 
ματα: 

Α. Σχολή Ανωτέρων θεωρητικών Μαθημάτων και Συν- 
θέσεως, με τμήματα: 

1. ωδικής 2. αρμονίας, 3. ενοργάνωσης, 4. αντίστιξης, 

5. φυγής. 

Β. Σχολή Ενοργάνου Μουσικής, με τμήματα: 

1. πληκτών, 2. εγχόρδων, 3. πνευστών, 4. κλασσικής κι- 

θάρας. 

Γ. Σχολή Μονωδίας, με τμήμα μονωδίας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1994-95. 

Από τις διατάξεις αυτής της απόφασης, δεν προκαλείται 

δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 18 Ιουλίου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΔΙΛΑΠ/Γ/1849/39127 (8) 

Χαρακτηρισμός ως ιστορικού διατηρητέου μνημείου του 

κτιρίου ιδιοκτησίας Αθ. Μπαρνιά, στην οδό Κοραή 5 Μι- 

λάτου 8, στο Ηράκλειο Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τΑ/26.7:85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσις της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από Υπουργό 
Πολιτισμού και τους Προϊσταμένους Υπηρεσιών του ίδιου 
Υπουργείου (ΦΕΚ 210/τΒ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας τού ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμ¬ 
βουλίου Νεωτ. Μνημείων με αριθμό 12/5.5.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, το 
κτίριο της οδού Κοραή και Μιλάτου 8, στο Ηράκλειο Κρή¬ 
της, ιδιοκτησίας Αθαν. Μπαρνιά, γιατί αποτελεί χαρακτη¬ 
ριστικό δείγμα αστικού κτιρίου των αρχών του 20ου αιώνα 


με νεοκλασσικά στοιχεία και είναι σημαντικό για την με¬ 
λέτη της ιστορίας της Αρχιτεκτονικής στο συγκεκριμένο 
χώρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1994 

Με Εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/1851/39125 (9) 

Χαρακτηρισμός ως ιστορικού διατηρητέου μνημείου του 

κτιρίου επί της οδού Κοραή 12, ιδιοκτησίας, Γρηγ. και 

Αναστ. Ιντζέ, στο Ηράκλειο Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τΑ/26.7.85. 

β) Του άρθρου 52 του Ν. 5351 /1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από Υπουργό 
Πολιτισμού και τους Προϊσταμένους Υπηρεσιών του ίδιου 
Υπουργείου» (ΦΕΚ 210/τΒ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμ¬ 
βουλίου Νεωτ. Μνημείων με αριθμό 14/26.5.94, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο, το 
κτίριο της οδού Κοραή 12, ιδιοκτησίας Γ ρηγ. και Αναστα¬ 
σία Ιντζέ, γιατί αποτελεί μαρτυρία της εξέλιξης της αρχιτε¬ 
κτονικής της εποχής του και είναι απαραίτητο για τη με¬ 
λέτη της ιστορίας της Αρχιτεκτονικής στο Ηράκλειο Κρή¬ 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

Με Εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

Αριθ. 13/14Θ72.6.95 (10) 

Συμπλήρωση του άρθρου 14, παρ. α' και β' του Κανονι¬ 
σμού του Προγράμματος ΡΗΙ3ΜΑ - Υποπρόγραμμα 1, 
Μέτρο 1.4. 

ΤΟ Δ.Σ. ΤΟΥ ΕΟΜΜΕΧ 

Αφού έλαβε υπόψη την εισήγηση του Γενικού Διευθυ¬ 
ντή, σύμφωνα με την οποία ο Κανονισμός του προγράμμα¬ 
τος ΡΒΙ5ΜΑ - Υποπρόγραμμα 1, Μέτρο 1.4. (αποφάσεις 
Δ.Σ./ΕΟΜΜΕΧ, αριθ. 17/55Η/24.2.93, 10α/- 
59Η/28.4.93 και 13δ/65Η/14.7.93 - ΦΕΚ 431/14.6.93 
και 820/7.10.93) αναφέρεται στην παροχή συμβουλών 
προς τις ΜΜΕ, προκειμένου αυτές να προσαρμόσουν τις 
παραγωγικές τους μεθόδους στην κοινοτική πολιτική ως 
προς την πιστοποίηση και διασφάλιση ποιότητας. 

Από το άρθρο 14, παρ. α' και β' του πιο πάνω Κανονι¬ 
σμού προβλέπεται η καταβολή προς τις ΜΜΕ της τρίτης 
δόσης, ήτοι του 50% της χρηματικής ενίσχυσης, μετά την 
προσκόμιση από την επιχείρηση του πιστοποιητικού δια¬ 
σφάλισης ποιότητας ή συμμόρφωσης προϊόντων από τον 
ΕΛΟΤ. 

Προκειμένου να διασφαλιστεί η ολοκλήρωση του συ¬ 
γκεκριμένου προγράμματος και να εξασφαλιστεί η απο¬ 
πληρωμή του εντός του 1994 (όπως είναι η απαίτηση της 
Επιτροπής παρακολούθησης του προγράμματος), ο Γενι¬ 
κός Διευθυντής εισηγείται στο Διοικητικό Συμβούλιο να 
συμπληρωθεί ο κανονισμόςστο άρθρο αυτό με την παρα¬ 
κάτω διάταξη: 

«Η τρίτη δόση που αντιστοιχεί στο 50% της επιχορήγη¬ 


σης καταβάλλεται μετά την προσκόμιση από την επιχεί¬ 
ρηση του σχετικού πιστοποιητικού από τον ΕΛΟΤ ή άλλον 
αναγνωρισμένο φορέα μέσα στην Ευρωπαϊκή Ένωση. 

Σε περίπτωση αδυναμίας εγκαίρου προσκομίσεως του 
σχετικού πιστοποιητικού η τρίτη δόση καταβάλλεται μετά 
την κατάθεση εγγυητικής επιστολής προκαταβολής ανα¬ 
γνωρισμένης Τράπεζας, ισοπόσου προς το οφειλόμενο 
ποσό της επιχορήγησης», αποφασίζει ομόφωνα: 

1. Εγκρίνει την συμπλήρωση του άρθρου 14, παράγρ. α' 
και β' του Κανονισμού του προγράμματος ΡΒΙ3ΜΑ - Υπο¬ 
πρόγραμμα 1, Μέτρο 1.4. με την παρακάτω διάταξη: 

«Η τρίτη δόση που αντιστοιχεί στο 50% της επιχορήγη¬ 
σης καταβάλλεται μετά την προσκόμιση από την επιχεί¬ 
ρηση του σχετικού πιστοποιητικού από τον ΕΛΟΤ ή άλλον 
αναγνωρισμένο φορέα μέσα στην Ευρωπαϊκή Ένωση. 

Σε περίπτωση αδυναμίας εγκαίρου προσκομίσεως του 
σχετικού πιστοποιητικού, η τρίτη δόση καταβάλλεται μετά 
την κατάθεση εγγυητικής επιστολής προκαταβολής ανα¬ 
γνωρισμένης τράπεζας, ισοπόσου προς το οφειλόμενο 
ποσό της επιχορήγησης». 

Η συμπλήρωση εγκρίθηκε από τον Αναπληρωτή 
Υπουργό Βιομηχανίας, Ενέργειας και Τεχνολογίας με το 
11782/867/19.7.94 έγγραφό του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 1994 

Η Πρόεδρος Δ.Σ. 

ΑΝΝΑ ΔΙΑΜΑΝΤΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


